wannaphong/clean_thaiwikipedia huggingface dataset:
# ประวัติศาสตร์ออสเตรเลีย
ประวัติศาสตร์ออสเตรเลีย ประวัติศาสตร์ของดินแดนและประชากรที่อาศัยอยู่ในเครือรัฐออสเตรเลีย รวมถึงชนพื้นเมืองที่อยู่มาก่อน และชาวอาณานิคมที่อพยพเข้ามาในภายหลัง ผู้คนที่เข้ามาอาศัยเป็นกลุ่มแรก เชื่อกันว่าเป็นชนพื้นเมืองดั้งเดิมที่อพยพขึ้นมาอาศัยอยู่ในแผ่นดินทวีปออสเตรเลีย ข้ามทะเลมาจากหมู่เกาะในภูมิภาคเอเชียตะวันออกเฉียงใต้เมื่อประมาณ 40,000 ถึง 70,000 ปีที่แล้ว ธรรมเนียมและประเพณีเชิงศิลป์, ดนตรี และศาสนาที่พวกเขาสถาปนาขึ้นเป็นหนึ่งในประเพณีที่เก่าแก่ที่สุดในประวัติศาสตร์มนุษยชาติ ที่ยังสืบทอดมาจนนับบัดนี้

ชาวยุโรปที่เทียบฝั่งออสเตรเลียและขึ้นบกเป็นคนแรกคือ วิลเลิม ยันส์โซน นักสำรวจชาวดัตช์ ขึ้นฝั่งในปี ค.ศ. 1606 นักสำรวจชาวดัตช์อีก 29 คนได้สำรวจชายฝั่งทางตะวันตกและทางใต้ในคริสต์ศตวรรษที่ 17 และตั้งชื่อทวีปใหม่นี้ว่า "นิวฮอลแลนด์" นักจับปลิงทะเลชาวมากัสซาร์ขึ้นฝั่งออสเตรเลียทางตอนเหนือหลังจาก ค.ศ. 1720 หรืออาจจะก่อนหน้านั้น หลังจากนั้นนักสำรวจชาวยุโรปอื่น ๆ ก็ตามมา จนกระทั่งในปี ค.ศ. 1770 เมื่อเรือโท เจมส์ คุก ร่างแผนที่ชายฝั่งตะวันออกของออสเตรเลียให้กับสหราชอาณาจักร และกลับไปพร้อมกับคำบอกเล่าที่ตั้งรกรากที่อ่าวบอทานี (ปัจจุบันคือนครซิดนีย์ รัฐนิวเซาท์เวลส์)

กองเรือที่หนึ่งจากอังกฤษมาถึงอ่าวบอทานีในเดือนมกราคม ค.ศ. 1788Lewis, Balderstone and Bowan (2006) p. 25 เพื่อตั้งทัณฑนิคม ในคริสต์ศตวรรษที่ตามมา อังกฤษได้ตั้งอาณานิคมอื่น ๆ บนทวีป และนักสำรวจชาวยุโรปคนอื่น ๆ ได้สำรวจลึกเข้าไปในส่วนในของทวีป ชาวออสเตรเลียพื้นเมืองอ่อนแอลงอย่างมาก ส่วนประชากรก็ลดลงเนื่องจากโรคภัยไข้เจ็บและความขัดแย้งที่มาพร้อมกับชาวยุโรป

การตื่นทองและอุตสาหกรรมการเกษตรได้นำความรุ่งเรืองมายังทวีป ชาวอาณานิคมอังกฤษในทั้งหกอาณานิคมเริ่มปกครองตนเองด้วยระบอบประชาธิปไตยแบบรัฐสภาตั้งแต่ช่วงกลางคริสต์ศตวรรษที่ 19 ในที่สุดชาวอาณานิคมก็ได้จัดทำประชามติเพื่อรวมตัวกันสถาปนาสหพันธรัฐใน ค.ศ. 1901 นับตั้งนั้นเป็นต้นมา ประวัติศาสตร์ของออสเตรเลียสมัยใหม่ก็เริ่มต้นขึ้น ประเทศออสเตรเลียต่อสู้ในสงครามโลกทั้งสองครั้งเคียงข้างกับอังกฤษ และกลายมาเป็นพันธมิตรสำคัญของสหรัฐอเมริกานับตั้งแต่จักรวรรดิญี่ปุ่นเริ่มแผ่อำนาจคุกคามในสงครามโลกครั้งที่สอง การค้าขายกับทวีปเอเชียเพิ่มขึ้น และโครงการรับคนเข้าเมืองหลังสงครามได้นำผู้อพยพกว่า 6.5 ล้านคนจากทุกทวีปเข้ามาในประเทศ นับจากหลังสงครามโลกครั้งที่สองเป็นต้นมาก็มีผู้อพยพหลั่งไหล่มาเรื่อย ๆ จากกว่า 200 ประเทศ จนจำนวนประชากรพุ่งขึ้นถึงกว่า 23 ล้านคนใน ค.ศ. 2014 และกลายมาเป็นประเทศที่มีเศรษฐกิจที่ใหญ่ที่สุดอันดับที่ 12 ของโลก
# อาโอโซระโนะชิตะ, คิมิโนะโทนาริ
อาโอโซระโนะชิตะ, คิมิโนะโทนาริ  เป็นซิงเกิลของวงบอยแบนด์ประเทศญี่ปุ่น อาราชิ 
ออกวางขายในวันที่ 13 พฤษภาคม พ.ศ. 2558 
ข้อมูลเกี่ยวกับเพลง
โดยไทเทิ้ลแทร็คของซิงเกิลจะถูกใช้เป็นเพลงประกอบละครทีวีทางสถานี ฟูจิทีวี เรื่อง ‘Youkoso, Wagaya e’ ที่ออนแอร์ตอนแรก 13 เมษายน พ.ศ. 2558 โดยมี มะซะกิ ไอบะ (Aiba Masaki) หนึ่งในสมาชิกวงนำแสดง

ซิงเกิลชุดนี้จะมีด้วยกัน 2 เวอร์ชัน คือ Limited Edition และ Regular Edition โดยแบบ Limited Edition จะมาพร้อมกับดีวีดีบรรจุมิวสิกวิดีโอและเบื้องหลังการทำงาน รวมถึง 1 เพลงประกอบซิงเกิล ส่วนแบบ Regular Edition จะมาพร้อมกับเพลงประกอบซิงเกิล 2 เพลง รวมถึงโบนัสแทร็คในชื่อ “Ura Ara Talk 2015″ ที่เหล่าเมมเบอร์จะมานั่งตอบทุกคำถามที่คุณอยากรู้ให้ได้ฟังกันผ่านโบนัสแทร็คชิ้นนี้ หลังเปิดโอกาสให้แฟนคลับ ส่งคำถามที่อยากถาม อาราชิ กันเข้ามาได้ทางหน้าเว็บไซต์

ซิงเกิลนี้ได้อันดับ 1 ในออริคอนชาร์ตรายสัปดาห์ โดยขายได้จำนวน 501,010 ชุด ในสัปดาห์แรกที่ออกขาย และยังได้อันดับ 1 ในเจแปนฮ็อต 100 บิลบอร์ด 

รายชื่อเพลง
# เจิ่น เล โกว๊ก ตว่าน
เจิ่น เล โกว๊ก ตว่าน (5 เมษายน ค.ศ. 1989 —) เป็นนักยกน้ำหนักชาวเวียดนาม เขาได้เข้าร่วมการแข่งขันโอลิมปิกฤดูร้อน 2012 ในประเภท 56 กก.

 ผลการแข่งขัน 
ปีสนามแข่งขันน้ำหนักสแนทซ์คลีนแอนด์เจอร์ครวมอันดับผลอันดับผลอันดับกีฬาโอลิมปิก2012 ลอนดอน, สหราชอาณาจักร55.8412561592844ชิงแชมป์โลก2011 ปารีส, ฝรั่งเศส55.37125150727542013 วรอตสวัฟ, โปแลนด์55.921254153427842014 อัลมาเตอ, คาซัคสถาน55.90125615552805ชิงแชมป์เอเชีย2012 พย็องแท็ก, เกาหลีใต้55.7212615342792013 อัสตานา, คาซัคสถาน55.701204155275เอเชียนเกมส์2010 กว่างโจว, จีน55.941164145426152014 อินช็อน, เกาหลีใต้55.911271562834กีฬาซีเกมส์2011 ปาเล็มบัง, อินโดนีเซีย55.68125155280
# อำเภอฮิงาชิอิบารากิ
อำเภอฮิงาชิอิบารากิ  เป็นอำเภอที่ตั้งอยู่ในจังหวัดอิบารากิ ประเทศญี่ปุ่น

เมื่อปี ค.ศ. 2003 อำเภอนี้มีประชากรประมาณ 122,478 คน และมีความหนาแน่นของประชากร 284 คน/กม.² มีเนื้อที่ทั้งหมด 431.44 กม.²

เมืองและหมู่บ้าน
ชิโรซาโตะ
อิบารากิ
โออาไร

ฮิงาชิอิบารากิ
# โกโชงาวาระ
โกโชงาวาระ  เป็นนครในจังหวัดอาโอโมริ ประเทศญี่ปุ่น นครโกโชงาวาระเป็นหนึ่งในเทศบาลที่มีพื้นที่สองส่วนไม่ติดต่อกัน พื้นที่ส่วนที่ใหญ่กว่าเป็นพื้นที่ที่ไม่มีทางออกสู่ทะเล และพื้นที่ส่วนที่เล็กกว่าติดกับทะเลญี่ปุ่น

 ภูมิศาสตร์ 
 เทศบาลข้างเคียง 
 นครอาโอโมริ
 นครสึงารุ
 เมืองอิตายานางิ
 เมืองสึรูตะ
 เมืองนากาโดมาริ
 เมืองอิมาเบ็ตสึ
 เมืองโซโตงาฮามะ
 หมู่บ้านโยโมงิตะ

 แหล่งข้อมูลอื่น 
 
  
 Local business and sightseeing guide
# เลโอนาร์โด ซิกาลิ
เลโอนาร์โด เฆร์มัน ซิกาลิ  เกิดเมื่อวันที่ 28 พฤษภาคม พ.ศ. 2530 ในนครกัมปานา เป็นนักฟุตบอลชาวอาร์เจนตินา ผู้ซึ่งปัจจุบันเล่นให้กับสโมสรฟุตบอลดีนาโมซาเกร็บ ในเพอร์วา ฮาเอนเอล ลีกสูงสุดของประเทศโครเอเชีย ในตำแหน่งกองหลัง
# เจิ่น เฮี้ยว เงิน
เจิ่น เฮี้ยว เงิน (26 มิถุนายน พ.ศ. 2517 —) เป็นนักเทควันโดชาวเวียดนาม ได้เหรียญเงินกีฬาเทควันโด รุ่น 57 กิโลกรัม หญิงในการแข่งขันกีฬาโอลิมปิกที่ซิดนีย์ เมื่อ พ.ศ. 2543http://www.databaseolympics.com/players/playerpage.htm?ilkid=TRANHIE01 และยังได้เหรียญทองแดงในการแข่งขันเทควันโดหญิงรุ่นแบนตัมเวต กีฬาเอเชียนเกมส์ พ.ศ. 2541 ที่กรุงเทพมหานคร
# สีกลุ่มชนอาหรับ
สีกลุ่มชนอาหรับ  ประกอบด้วยสีดำ ขาว เขียว แดง แต่ละสีเป็นตัวแทนและประวัติศาสตร์ของชาวอาหรับAbū Khaldūn Sati' al-Husri, The days of Maysalūn: A Page from the Modern History of the Arabs, Sidney Glauser Trans. (Washington D.C.: Middle East Institute, 1966), 46. 

สีดำเป็นตัวแทนของธงสีดำมาตรฐานที่ใช้โดยรัฐเคาะลีฟะฮ์รอชิดูนกับรัฐเคาะลีฟะฮ์อับบาซียะฮ์ ส่วนสีขาวเป็นสีราชวงศ์ของรัฐเคาะลีฟะฮ์อุมัยยะฮ์ สีเขียวมีส่วนเกี่ยวข้องกับศาสนาอิสลาม และเป็นตัวแทนสีของรัฐเคาะลีฟะฮ์รอชิดูน ข้อมูลสมัยใหม่บางส่วนระบุสีเขียวเป็นสีของรัฐเคาะลีฟะฮ์ฟาฏิมียะฮ์ แต่ในความเป็นจริง ธงราชวงศ์เป็นสีขาว และสีแดงเป็นสีราชวงศ์ของอัลฮาชิมียูน สีทั้งสียังปรากฏในกวีในคริสต์ศตวรรษที่ 14 โดยนักกวีชาวอาหรับ เศาะฟีดดีน อัลฮิลลี ความว่า: "สีขาวคือการกระทำของเรา สีดำคือการต่อสู้ของเรา สีเขียวคือสนามของเรา และสีแดงคือดาบของเรา"Muhsin Al-Musawi, Reading Iraq: Culture and Power in Conflict (I. B. Tauris 2006), p. 63

สีกลุ่มชนอาหรับใช้ครั้งแรกบนธงขบวนการปฏิวัติอาหรับ ในปี ค.ศ. 1916I. Friedman, British Pan-Arab Policy, 1915-1922, Transaction Publ., 2011, p.135 และเริ่มแพร่หลายมากขึ้นหลังการปฏิวัติอียิปต์ ค.ศ. 1952

สีกลุ่มชนอาหรับใช้ครั้งแรกบนธงขบวนการปฏิวัติอาหรับหรือธงชาติฮิญาซใน ค.ศ. 1916I. Friedman, British Pan-Arab Policy, 1915–1922, Transaction Publ., 2011, p. 135 ซึ่งออกแบบโดยนักการทูตชาวอังกฤษ เซอร์ มาร์ก ไซก์สWilliam Easterly, The White Man's Burden (2006), p. 295 ธงในปัจจุบันหลายผืนมฐานจากธงขบวนการปฏิวัติอาหรับ เช่น ธงชาติจอร์แดน, คูเวต, ปาเลสไตน์, สาธารณรัฐประชาธิปไตยอาหรับซาห์ราวี และสหรัฐอาหรับเอมิเรตส์

 ธงปัจจุบัน 
 รัฐอธิปไตย 

 ดินแดนที่ไม่ใช่รัฐอธิปไตย 

 เขตการปกครองระดับแรก 

 ธงในอดีต 

 ธงในประวัติศาสตร์อาหรับ
# แมลงปอบ้านสองสีเขียวฟ้า
แมลงปอบ้านสองสีเขียวฟ้า  เป็นแมลงปอที่กระจายพันธุ์ตั้งแต่จีนไปจนถึงออสเตรเลีย ตัวผู้มีลำตัว อกและท้องสีฟ้า ปลายหางแหลมสีขาว ปีกใสและมีสีดำอ่อน ๆ ปีกคู่หลังมีแผ่นปีกที่กว้าง ตัวเมียมีลำตัว อกและท้องสีเขียว ท้องด้านบนมีแถบสีดำตามยาว หางแหลม ปีกใสและมีสีดำอ่อน ๆ ปีกคู่หลังมีแผ่นปีกที่กว้าง

 ระเบียงภาพ
# อาสนวิหารนักบุญไอแซค
อาสนวิหารนักบุญไอแซค  เป็นอาสนวิหารของศาสนจักรออร์โธดอกซ์รัสเซีย ตั้งอยู่ในนครเซนต์ปีเตอส์เบิร์กของประเทศรัสเซีย อาสนวิหารนักบุญไอแซคเป็นอาสนวิหารออร์โธดอกซ์ที่ใหญ่ที่สุดในโลก และยังเป็นอาสนวิหารคริสต์ที่ใหญ่เป็นอันดับ 4 ของโลก ตั้งชื่อตามนักบุญไอแซคแห่งดัลเมเชีย ผู้เป็นนักบุญองค์อุปถัมภ์ของพระเจ้าซาร์ปีเตอร์มหาราช ซึ่งทรงเสด็จพระราชสมภพตรงกับวันสมโภชฉลองนักบุญไอแซค

อาสนวิหารนี้ใช้เวลาสร้างถึง 4 ทศวรรษตั้งแต่ปี 1818 ถึง 1858 ตัวอาคารมีสถาปัตยกรรมแบบฟื้นฟูคลาสสิก ออกแบบโดยสถาปนิกชาวฝรั่งเศส โอกุสต์ เดอ มงแฟร์ร็อง ผู้ซึ่งร่ำเรียนมาจากหอศิลป์ของ ชาร์ล แปร์ซิเยร์ นักออกแบบคนโปรดของจักรพรรดินโปเลียนที่ 1 แห่งฝรั่งเศส
 ระเบียงภาพ
# ฮหว่าง อัญ ต๊วน
ฮหว่าง อัญ ต๊วน  เป็นนักยกน้ำหนักชาวเวียดนาม เกิดเมื่อ 12 กุมภาพันธ์ พ.ศ. 2528Hoang Anh Tuan's profile in SEA Games 2009 ในจังหวัดบั๊กนิญ
 ผลงาน 
ในการแข่งขันยกน้ำหนักเยาวชนชิงแชมป์โลก พ.ศ. 2548 เขาได้เหรียญเงินในรุ่น 56 กิโลกรัม หญิง โดยยกได้น้ำหนักรวม 276 กิโลกรัม และได้เข้าแข่งขันยกนำหนักชิงแชมป์โลก พ.ศ. 2548 ได้เหรียญทองแดง และได้เหรียญทองแดงอีกครั้งในการแข่งขันชิงแชมป์โลก พ.ศ. 2549 ส่วนในกีฬาเอเชียนเกมส์ พ.ศ. 2549 ที่กาตาร์ ต๊วนได้เหรียญเงิน จนกระทั่ง พ.ศ. 2551 ต๊วนประสบความสำเร็จอย่างมาก โดยได้เหรียญทองยกน้ำหนักชิงแชมป์เอเชีย และเข้าแข่งขันในกีฬาโอลิมปิก พ.ศ. 2551 ที่ปักกิ่ง ประเทศจีน ได้เหรียญเงิน ยกน้ำหนักรุ่นฟลายเวตชาย 56 กิโลกรัมhttp://www.databaseolympics.com/players/playerpage.htm?ilkid=AnhTuHoa01 และได้รับรางวัลนักกีฬาแห่งปีของเวียดนามด้วย  
 อ้างอิง
# สถานีรถไฟตันจงปาการ์
สถานีรถไฟตันจงปาการ์ (;) หรือ สถานีรถไฟถนนเกปเปล หรือ สถานีรถไฟสิงคโปร์ เคยเป็นสถานีปลายทางฝั่งใต้ของรถไฟระหว่างเมืองของเคทีเอ็ม ดำเนินการโดย เกอเรตาปีตานะฮ์เมอลายู ปิดทำการไปเมื่อวันที่ 30 มิถุนายน ค.ศ. 2011 อาคารสถานีได้รับการจดทะเบียนให้เป็นอนุสรณ์แห่งชาติ เมื่อวันที่ 9 เมษายน ค.ศ. 2011 เป็นสถานที่แห่งหนึ่งซึ่งแสดงออกถึงความสัมพันธ์มาเลเซีย–สิงคโปร์เป็นอย่างดี

 การยุติการให้บริการ 
thumb|left|250px|ป้ายประกาศเกี่ยวกับการยกเลิกสถานีรถไฟตันจงปาการ์ ถ่ายเมื่อวันที่ 26 มิถุนายน ค.ศ. 2011
จากข้อตกลงระหว่างมาเลเซีย–สิงคโปร์ เมื่อวันที่ 24 พฤษภาคม ค.ศ. 2010 ส่งผลให้สถานีรถไฟแห่งนี้ ปิดทำการเมื่อวันที่ 1 กรกฎาคม ค.ศ. 2011 และย้ายสถานีปลายทางไปที่จุดผ่านรถไฟวุดแลนด์ ส่วนสถานีรถไฟตันจงปาการ์แห่งนี้ จะปรับเปลี่ยนไปเป็นพิพิธภัณฑ์ ซึ่งแผนการปิดสถานีรถไฟตันจงปาการ์ ได้มีการวางแผนมา 20 ปีแล้ว

 ประวัติ 
ก่อนที่ทางด่วนยะโฮร์-บาห์รูจะเปิดใช้งาน ทางรถไฟมีจำกัดเฉพาะบนเกาะสิงคโปร์เท่านั้น ภายหลังจากที่มีการเปิดใช้งานสะพานถนนเชื่อมในปี ค.ศ. 1919 จึงมีรถไฟสินค้าวิ่งให้บริการระหว่างประเทศครั้งแรกวันที่ 17 กันยายน ค.ศ. 1923 และเปิดเดินรถไฟโดยสารในวันที่ 1 ตุลาคม ค.ศ. 1923 ส่วนสถานีรถไฟตันจงปาการ์ ได้เริ่มเปิดใช้งานวันที่ 3 พฤษภาคม ค.ศ. 1932 เปิดทำการมานานกว่า 79 ปี และได้ปิดตัวลงเมื่อวันที่ 1 กรกฎาคม ค.ศ. 2011 ก่อนที่จะกลายเป็นพิพิธภัณฑ์รถไฟสิงคโปร์

 สถาปัตยกรรม 

สถานีรถไฟตันจงปาการ์ มีรูปแบบงานศิลปะแบบอลังการศิลป์ ด้านหน้ามีเสารูปปั้นแกะสลัก 4 เสา แสดงถึงเกษตรกรรม, อุตสาหกรรม, การค้าขาย และการขนส่ง งานชิ้นนี้ออกแบบโดยรูดูลโฟ นอลลีhttp://commons.wikimedia.org/wiki/Category:Statues_by_Rodolfo_Nolli หลังคาอาคารเป็นเพดานทรงโค้ง ในโถงอาคารมีจะภาพวาดแสดงความสัมพันธ์มาเลเซีย–สิงคโปร์ ติดอยู่ตามผนัง

 ขบวนรถไฟที่เคยให้บริการ 
เคยมีขบวนรถไฟระหว่างเมืองของเคทีเอ็มวิ่งให้บริการระหว่างกัวลาลัมเปอร์–สิงคโปร์ 6 วันต่อขบวน นอกจากนี้ยังเคยมีขบวนรถไฟรับ-ส่งระยะสั้นระหว่างโจโฮร์บะฮ์รู–สิงคโปร์อีกด้วย รถไฟทุกขบวนยุติการให้บริการที่สถานีนี้ตั้งแต่วันที่ 1 กรกฎาคม ค.ศ. 2011 และย้ายไปสถานีปลายทางไปที่จุดผ่านรถไฟวุดแลนด์

มีสถานีรถไฟฟ้าสองแห่ง อยู่ใกล้กับสถานีรถไฟตันจงปาการ์ ได้แก่ สถานีตันจงปาการ์ และสถานีออตรัมปาร์ก โดยอยู่ห่างจากที่นี่ไปประมาณ 1 กิโลเมตร

 ปัญหาพรมแดน 
เมื่อสิงคโปร์ประกาศเอกราชจากมาเลเซียในปี ค.ศ. 1965 ทำให้ไม่มีด่านตรวจคนเข้าเมืองทั้งสองประเทศเป็นเวลานานระยะหนึ่ง ดังนั้น จึงมีการเปิดใช้งานด่านตรวจคนเข้าเมือง สำหรับรถไฟ ที่สถานีรถไฟตันจงปาการ์ และสำหรับถนน ที่ด่านวุดแลนด์ เนื่องจากการมีด่านตรวจคนเข้าเมืองที่แยกจากกัน ทำให้เกิดความยากลำบาก ส่งผลให้ต้องปิดทำการสถานีรถไฟตันจงปาการ์แห่งนี้ และเปลี่ยนปลายทางไปที่จุดผ่านรถไฟวุดแลนด์แทน

 เหตุการณ์สำคัญ 
หลังจากที่มีการรื้อถอนทางรถไฟออกหมดเมื่อวันที่ 25 เมษายน ค.ศ. 2012 อาคารสถานีได้ถูกนำมาเป็นสถานที่จัดแสดงงานแฟชั่น อย่างไรก็ตาม หลังจากนั้น สถานีรถไฟแห่งนี้ก็ไม่เคยเปิดให้ผู้คนภายนอกเข้าไปข้างในได้อีกเลย
# กัตส์! (เพลงอะระชิ)
กัตส์! เป็นซิงเกิลลำดับที่ 43 ของวงบอยแบนด์ญี่ปุ่นอาราชิ วางจำหน่ายโดยเจสตรอม เมื่อวันที่ 30 เมษายน ค.ศ. 2014 รวมอยู่ในอัลบั้ม THE DIGITALIAN

ข้อมูลเกี่ยวกับเพลง
เพลงนี้ได้ใช้เป็นเพลงประกอบของละครโทรทัศน์ญี่ปุ่นเรื่อง Yowakutemo Katemasu ~Aoshi Sensei to Heppoko Koukou Kyuji no Yabou เรื่องราวเกี่ยวกับชมรมเบสบอล ที่ออกอากาศตอนแรกทางช่อง NTV เมื่อวันที่ 12 เมษายน พ.ศ.2558 ซึ่งนำแสดงโดย สมาชิกในวง คะซุนะริ นิโนะมิยะ.

ซิงเกิลได้ถูกขายใน 2 รุ่น: รุ่นจำกัด ที่มีโบนัสแทร็คและมีโบนัสดีวีดี กับมิวสิกวิดีโอสำหรับเพลง "Guts!" และยังได้หนังสือภาพ 12 หน้าที่มีอยู่จำกัดอีกด้วย.  และรุ่นปกติ ที่ประกอบด้วย 2 โบนัสแทร็คและคาราโอเกะสำหรับทั้งเพลง.

เพลงนี้ติดอันดับที่ 6 ในซิงเกิลที่ขายดีที่สุดในปี ด้วยจำนวนที่ขายได้ 604,654 ชุด

รายชื่อเพลง
# ดานิ โอลโม
ดานิเอล โอลโม การ์บาฆัล (เกิด 7 พฤษภาคม ค.ศ. 1998) เป็นนักฟุตบอลชาวสเปน ปัจจุบันเล่นให้กับสโมสรบาเซโลน่า ในลาลีกาสเปน และทีมชาติสเปน ซึ่งสามารถเล่นได้ทั้งในตำแหน่งกองกลางตัวรุก และปีกฝั่งซ้าย

โอลโมเกิดในตาร์ราซา บาร์เซโลนา ประเทศสเปน เขาเข้าร่วมทีทเยาวชนของอัสปัญญ็อล ในปี ค.ศ. 2006 ก่อนที่จะย้ายไปศูนย์ฝึกฟุตบอลลามาซิอา ของสโมสรฟุตบอลบาร์เซโลนา ในปีถัดมา เขาย้ายไปดีนาโมซาเกร็บ ในปี ค.ศ. 2014 ซึ่งเป็นส่วนหนึ่งในข้อแลกเปลี่ยนตัวกับอาเล็น ฮาลีลอวิช เขาลงเล่น 124 นัดและทำ 34 ประตูให้กับสโมสรชุดใหญ่ ก่อนที่จะถูกแอร์เบ ไลพ์ซิช ซื้อตัวไปร่วมทีมในปี ค.ศ. 2020 ด้วยค่าตัว 22 ล้านยูโร
# ปลาแชด
ปลาแชด (Biodiversity, Status, and Conservation of the World’s Shads American Fisheries Society Symposium Volume (2003)Alosinae ITISPeter J.P. Whitehead (1985) Subfamily Alosinae In: Clupeoid Fishes of the World - an annotated and illustrated cataloge of the herrings, sardines, pilchards, sprats, shads, anchovies and wolf-herrings. FAO Fisheries Synopsis No. 125, Volume 7, Part 1. Rome: UNDP FAO.) เป็นวงศ์ย่อยของปลาที่อยู่ในวงศ์ปลาหลังเขียว (Clupeidae) ใช้ชื่อวิทยาศาสตร์ว่า Alosinae 

พบกระจายพันธุ์อยู่ทั่วโลก ประมาณ 30 ชนิด พบได้ทั้งในทะเล, ชายฝั่ง, แม่น้ำ หรือในแหล่งน้ำจืด และในที่ประเทศที่ไม่มีทางออกทะเล เป็นปลาที่อาศัยอยู่รวมกันเป็นฝูง 

แบ่งออกเป็นสกุลต่าง ๆ เช่น Alosa (ปลาแฮร์ริ่งแม่น้ำ),  Hilsa (ปลามงโกรย) หรือ Tenualosa (ปลาตะลุมพุก)
# แฮปปีเนส (เพลงอะระชิ)
แฮปปี้เนส (เป็นซิงเกิลของอะระชิ อันดับที่ 20 ซิงเกิลนี้ได้ออกขายใน 2 รูปแบบ คือ แบบปกติ ที่มีคาราโอเกะของเพลง และแบบจำกัดที่มีโบนัสแทร็ค 

ข้อมูลเกี่ยวกับเพลง
"Happiness" ได้ใช้ใน ละครโทรทัศน์ญี่ปุ่นเรื่อง Yamada Tarō Monogatari ซึ่งนำแสดงโดยสมาชิกในกลุ่ม โช ซะกุไร โดยรับบท และ คะซุนะริ นิโนะมิยะ

รายชื่อเพลง

ชาร์ตเพลง
 ชาร์ต (ปี 2007) อันดับที่ ออริคอนชาร์ตรายสัปดาห์ 1 ออริคอนชาร์ตรายเดือน 1 ออริคอนชาร์ตรายปี 15

จำนวนที่ขายได้
ประเทศผู้จัดหาจำนวนที่ขายได้การรับรองญี่ปุ่นRIAJ271,869Platinum

ประวัติการขาย
 ขอบเขต วันที่ รูปแบบ  ผู้จัดจำหน่าย ญี่ปุ่น  CD (JACA-5071)LE CD (JACA-5070) J Storm เกาหลีใต้  CD (SMJTCD216)LE CD (SMJTCD215) SM Entertainment ไต้หวัน  CD (JAJSG27006)LE CD (JAJSG27006/A) Avex Taiwan ฮ่องกง  CDLE CD Avex Asia
# สีกลุ่มชนสลาฟ
สีกลุ่มชนสลาฟ  เป็นสีที่ใช้ในธงของประเทศหรือดินแดนที่มีกลุ่มชนสลาฟอาศัยอยู่ ประกอบด้วยสีแดง น้ำเงิน ขาว สีกลุ่มชนสลาฟมีที่มาจากการประชุมชาวสลาฟที่กรุงปราก ค.ศ. 1848 โดยมีพื้นฐานมาจากธงชาติรัสเซียที่เริ่มใช้งานในช่วงปลายคริสต์ศตวรรษที่ 17 ซึ่งได้แรงบันดาลใจจากธงชาติเนเธอร์แลนด์อีกที กลุ่มประเทศสลาฟที่ใช้หรือเคยใช้ธงสามสีนี้ ได้แก่: รัสเซีย, ยูโกสลาเวีย, เชโกสโลวาเกีย, เช็กเกีย, มอนเตเนโกร, สโลวาเกีย, โครเอเชีย, เซอร์เบีย และสโลวีเนีย ส่วนเบลารุส,  บัลแกเรีย, มาซิโดเนียเหนือ, โปแลนด์ และยูเครน ไม่ได้ใช้สีเหล่านั้นทั้งหมด

 ตัวอย่างธง 
 ปัจจุบัน 

 อดีต 

ธงอื่น ๆ

ดูเพิ่ม
สีกลุ่มชนอาหรับ

หมายเหตุ
# ปลาอกแล
ปลาอกแล หรือ ปลาอกรา หรือ ปลาอกกะแล้  เป็นปลาทะเลสกุลหนึ่ง ในวงศ์ปลาหลังเขียว (Clupeidae)

จัดเป็นปลาเฮร์ริงจำพวกหนึ่ง ที่จัดอยู่ในสกุล Herklotsichthys มีลักษณะสำคัญทางอนุกรมวิธาน คือ ลำตัวแบนข้างมาก สันท้องแหลม เกล็ดบางหลุดง่าย เกล็ดในแนวสันท้องเป็นเหลี่ยมคมเรียงต่อกันคล้ายฟันเลื่อย ปากเล็กเชิดขึ้นเล็กน้อย ฟันเล็กมาก ซี่เหงือกมีจำนวนมาก ไม่มีก้านครีบแข็งหรือเงี่ยง ลำตัวสีเงิน เฉพาะด้านหลังสีน้ำเงินเข้ม บนลำตัวที่ใกล้มุมแผ่นปิดเหงือกมักมีแต้มสีดำคล้ำหนึ่งจุด ครีบหลัง และครีบหางสีดำคล้ำอมเหลือง ขนาดยาวได้ถึง 18 เซนติเมตร

เป็นปลาที่อาศัยอยู่รวมกันเป็นฝูง โดยเป็นปลาผิวน้ำ ปลาขนาดเล็กอาจเข้ามาอยู่ใกล้ฝั่งหรือในน้ำกร่อย 

การจำแนก
ทั้งหมดพบกระจายพันธุ์ในชายฝั่งของเอเชียตะวันออกเฉียงใต้ และออสเตรเลีย มีบางชนิดพบในอ่าวเปอร์เซีย, ทะเลแดง และฝั่งตะวันตกของมหาสมุทรอินเดีย

Herklotsichthys blackburni (Whitley, 1948)
Herklotsichthys castelnaui (Ogilby, 1897) 	 
Herklotsichthys collettei Wongratana, 1987	 
Herklotsichthys dispilonotus (Bleeker, 1852) – ปลาอกแลสามจุด
Herklotsichthys gotoi Wongratana, 1983 
Herklotsichthys koningsbergeri (Weber & de Beaufort, 1912)  
Herklotsichthys lippa (Whitley, 1931)  
Herklotsichthys lossei Wongratana, 1983  
Herklotsichthys ovalis (Anonymous [Bennett], 1830)	 
Herklotsichthys punctatus (Rüppell, 1837)  
Herklotsichthys quadrimaculatus (Rüppell, 1837) 
Herklotsichthys spilurus (Guichenot, 1863)

ดูเพิ่ม
Sardinella
# อิบารากิ (จังหวัดอิบารากิ)
อิบารากิ  เป็นเมืองที่ตั้งอยู่ในอำเภอฮิงาชิอิบารากิ จังหวัดอิบารากิ ประเทศญี่ปุ่น มีเนื้อที่ทั้งหมด 121.58 ตารางกิโลเมตร ข้อมูล ณ วันที่ 1 กุมภาพันธ์ ค.ศ. 2023 เมืองนี้มีประชากรประมาณ 30,343 คน และมีความหนาแน่นของประชากร 250 คนต่อตารางกิโลเมตร

 ภูมิศาสตร์ 
เมืองอิบารากิตั้งอยู่ทางตอนกลางของจังหวัดอิบารากิ ทางใต้ของนครมิโตะ เมืองหลวงของจังหวัดอิบารากิ เมืองอิบารากิตั้งอยู่ในที่ราบใกล้มหาสมุทรแปซิฟิกและห้อมล้อมเกือบทุกทิศทางของทะเลสาบฮินูมะ ซึ่งเป็นแหล่งน้ำจืดที่ใหญ่ที่สุดลำดับที่ 30 ของญี่ปุ่น

 เทศบาลข้างเคียง 
 จังหวัดอิบารากิ
 นครมิโตะ
 นครโอมิตามะ
 นครคาซามะ
 นครโฮโกตะ
 เมืองโออาไร

 ภูมิอากาศ 
เมืองอิบารากิมีภูมิอากาศชื้นภาคพื้นทวีป (เคิพเพิน Cfa) มีลักษณะเป็นฤดูร้อนที่อบอุ่นและฤดูหนาวที่หนาวเย็นและมีหิมะตกเล็กน้อย อุณหภูมิเฉลี่ยทั้งปีในเมืองอิบารากิอยู่ที่ 13.9 °C ปริมาณน้ำฝนรายปีเฉลี่ยอยู่ที่ 1367 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยอยู่ในเดือนสิงหาคมที่ประมาณ 25.7 °C และต่ำสุดในเดือนมกราคมที่ประมาณ 3.1 °C

 ประชากร 
ตามข้อมูลการสำรวจสำมะโนประชากรของญี่ปุ่นสถิติประชากรเมืองอิบารากิ จำนวนประชากรของเมืองอิบารากิยังคงค่อนข้างคงที่ตลอด 40 ปีที่ผ่านมา

 ประวัติศาสตร์ 
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านนางาโอกะ คาวาเนะ คามิโนไอ และอิชิซากิขึ้นในอำเภอฮิงาชิอิบารากิ และหมู่บ้านนูมาซากิในอำเภอคาชิมะ หมู่บ้านนางาโอกะได้รับการยกฐานะเป็นเมืองเมื่อวันที่ 11 กุมภาพันธ์ ค.ศ. 1955 และควบรวมกับคาวาเนะและคามิโนไอเพื่อจัดตั้งเป็นเมืองอิบารากิในวันเดียวกัน เมืองอิบารากิผนวกอิชิซากิที่อยู่ใกล้เคียงเมื่อวันที่ 5 มีนาคม ค.ศ. 1958 เมืองอิบารากิมีแผนที่จะควบรวมเข้ากับนครมิโตะในวันที่ 8 ธันวาคม ค.ศ. 2007 แต่หลังจากการเลือกตั้งนายกเทศมนตรีคนใหม่ในเดือนเมษายน ค.ศ. 2007 แผนนี้ก็ถูกล้มเลิกไป

 การเมืองการปกครอง 
เมืองอิบารากิมีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภาเมืองที่เป็นสภาเดี่ยวซึ่งมีสมาชิก 16 คน เมืองอิบารากิ ร่วมกับนครโฮโกตะ และเมืองโออาไรที่อยู่ใกล้เคียง ประกอบกันเป็นเขตเลือกตั้งที่ให้สมาชิกสภาจังหวัดอิบารากิจำนวน 2 ที่นั่ง ในการเมืองระดับชาติ เมืองอิบารากิเป็นส่วนหนึ่งของเขตเลือกตั้งจังหวัดอิบารากิ เขต 2 ในการเลือกตั้งสภาผู้แทนราษฎรของรัฐสภาญี่ปุ่น

 เศรษฐกิจ 
เศรษฐกิจของเมืองอิบาริกิส่วนใหญ่ยึดการเกษตรเป็นหลัก

 การขนส่ง 
 รถไฟ 
เมืองอิบารากิไม่มีรถไฟโดยสารให้บริการ

 ทางหลวง 
  - ทางแยกต่างระดับอิบารากิมาจินิชิ, ชุมทางต่างระดับอิบารากิมาจิ, ทางแยกต่างระดับอิบารากิมาจิฮิงาชิ
  - ทางแยกต่างระดับอิบารากิคูโกคิตะ, ทางแยกต่างระดับอิบารากิมาจิ
 

 สิ่งที่น่าสนใจในท้องถิ่น 
 เทศกาลดอกไฮเดรนเยียฮินูมะ 
 เทศกาลชาวเมืองอิบารากิ 

 บุคคลที่มีชื่อเสียง 
 ฮิเดอากิ โทมิยามะ  - ผู้ชนะเหรียญทองมวยปล้ำโอลิมปิก
 คามิ (Kami) - มือกลองวงมาลิซไมเซอร์
# ลีลีซ ฮันดายานี
ลีลีซ ฮันดายานี  นักยิงธนูชาวอินโดนีเซีย เกิดเมื่อ 15 เมษายน พ.ศ. 2508 เข้าแข่งขันยิงธนูประเภททีมหญิงในกีฬาโอลิมปิก พ.ศ. 2531 ที่โซล ร่วมกับนูร์ฟีตรียานา ซัลมัน และกูซูมา วาร์ดานี ได้เหรียญเงินยิงธนูทีมหญิงhttp://www.databaseolympics.com/players/playerpage.htm?ilkid=HANDALIL01 
 อ้างอิง
# บิตเตอร์สวีต (เพลงอะระชิ)
Bittersweet เป็นซิงเกิลลำดับที่ 42 ของวงบอยแบนด์ญี่ปุ่น อะระชิ 

ข้อมูลเกี่ยวกับเพลง
เพลง Bittersweet นี้ได้ใช้ในละครโทรทัศน์ญี่ปุ่น เรื่อง "Shitsuren Chocolatier" เรื่องราวเกี่ยวกับรักแรกพบที่ยาวนานถึง 12 ปี ของคนทำช็อกโกแลต ซึ่งนำแสดงโดยสมาชิกในวง จุง มะสึโมะโตะ.

บีไซส์ของซิงเกิล "Road to Glory"  ได้ใช้ในการออกอากาศของโอลิมปิกฤดูหนาว 2014 ที่ออกอากาศทางช่อง NTV.

ซิงเกิลนี้ได้อันดับที่ 5 ในอันดับซิงเกิลขายดีในครึ่งปีแรกในญี่ปุ่น ด้วยจำนวน 591,130 ชุด และยังได้อันดับที่ 7 ใน 50 อันดับซิงเกิลขายดีของปีในญี่ปุ่น ด้วยจำนวนที่ขายได้ 604,654 ชุด

ซิงเกิลได้ถูกขายใน 2 รุ่น: รุ่นจำกัด ที่มีเพลง Road to Glory และโบนัสวิดีโอที่เป็นมิวสิกวิดีโอของเพลง Bittersweet และยังได้หนังสือภาพ 16 หน้า. และรุ่นปกติที่มีเพลง Road to Glory เช่นกัน และ 2 โบนัสแทร็ค และมีคาราโอเกะสำหรับทั้งเพลง 

ในรายการของอะระชิ ได้มีการประกาศว่าซะโตะชิ โอโนะ หัวหน้าวง เป็นคนออกแบบท่าเต้นในการแสดงสด เพลง Bittersweet

รายชื่อเพลง
# พรรคสังคมนิยมอินโดนีเซีย
พรรคสังคมนิยมอินโดนีเซีย (Socialist Party of Indonesia (Indonesian: Partai Sosialis Indonesia) เป็นพรรคการเมืองในอินโดนีเซียระหว่าง พ.ศ. 2491 – 2503 พรรคนี้ถูกคว่ำบาตรโดยซูการ์โน
 จุดกำเนิด 
ในเดือนธันวาคม พ.ศ. 2488 พรรคสังคมนิยมอินโดนีเซีย (ปาร์ซี) ของอามีร์ ซารีฟุดดินและพรรคประชาชนสังคมนิยม (ปาร์ซัส) ของซูตัน ชะห์รีร์ได้รวมตัวกันเป็นพรรคสังคมนิยม ชะห์รีเป็นหัวหน้าพรรคที่เกิดใหม่ พรรคนี้เป็นที่นิยมในหมู่ปัญญาชนและนักศึกษา เมื่อสิ้นปี พ.ศ. 2488 พรรคนี้มีที่นั่งในคณะกรรมกลางแห่งชาติอินโดนีเซียซึ่งเป็นสภาโดยพฤตินัย 25 ที่นั่ง ทั้งอามีรและซูตันต่างได้เป็นนายกรัฐมนตรี ผู้นำคนอื่นของพรรคได้เป็นรัฐมนตรี ความแตกแยกภายในพรรคเกิดขึ้นใน พ.ศ. 2490 เนื่องจากอามีรและกลุ่มนิยมคอมมิวนิสต์มีอิทธิพลมากในพรรค ในเดือนมิถุนายน พ.ศ. 2490 อามีรขับซูตันออกจากพรรค ซูตันได้ตั้งพรรคสังคมนิยมอินโดนีเซียขึ้นมาใหม่เมื่อ 13 กุมภาพันธ์ พ.ศ. 2491
 ยุคเสรีประชาธิปไตย 
หลังการจัดตั้งสาธารณรัฐอินโดนีเซียที่เป็นเอกราชขึ้นใน พ.ศ. 2493 พรรคสังคมนิยมอินโดนีเซียได้ 17 ที่นั่งในสภา ในการเลือกตั้ง พ.ศ. 2498 พรรคได้รับเลือก 5 ที่นั่ง
 ความตกต่ำ 
หลังการเลือกตั้ง พ.ศ. 2498 เกิดความแตกแยกระหว่างนักการเมืองที่มาจากเกาะชวาและเกาะต่างๆ ในวันที่ 20 กรกฎาคม พ.ศ. 2499 สมาชิกพรรคที่ไม่ได้เป็นชาวชวาลาออกจากพรรค ในวันที่ 28 ตุลาคม พ.ศ. 2499 เรียกร้องให้ยกเลิกพรรคการเมืองซึ่งนำไปสู่แนวคิดประชาธิปไตยแบบชี้นำในพ.ศ. 2500 ซึ่งพรรคสังคมนิยมอินโดนีเซียต่อต้าน

ในเดือนธันวาคม พ.ศ. 2499 ผู้บัญชาการทหารในเกาะสุมาตราได้ประกาศเข้าควบคุมรัฐบาลท้องถิ่น วิกฤติได้ขยายไปในเดือนมีนาคม พ.ศ. 2500 ผู้บัญชาการทหารแห่งอินโดนีเซียตะวันออกได้ประกาศกฎอัยการศึก ต่อมา คณะรัฐมนตรีลาออก และซูการ์โนได้ประกาศกฎอัยการศึกทั่วประเทศ ในเดือนพฤษภาคม พ.ศ. 2500 สุมิตโตร โยโยฮาดิกุสุโม สมาชิกพรรคสังคมนิยมอินโดนีเซียได้ออกจากจาการ์ตาไปยังสุมาตรา และพรรคสังคมนิยมอินโดนีเซียได้เรียกร้องให้จัดตั้งคณะรัฐมนตรีใหม่ในเดือนมกราคม พ.ศ. 2501 ต่อมา ในเดือนกุมภาพันธ์ได้มีการจัดตั้งรัฐบาลของฝ่ายกบฏเรียกรัฐบาลปฏิวัติแห่งสาธารณรัฐอินโดนีเซีย มี อามีร ซารีฟุดดินเป็นนายกรัฐมนตรี ฮัตตาและสมาชิกพรรคสังคมนิยมอินโดนีเซียในจาการ์ตาเรียกร้องให้มีการเจรจา แต่รัฐบาลตัดสินใจปราบปรามด้วยกำลังทหาร และปราบฝ่ายกบฏได้ในช่วงกลางปี พ.ศ. 2501 หลังจากนั้น ซูการ์โนยังคงใช้ประชาธิปไตยแบบชี้นำต่อไป จนกระทั่งพรรคสังคมนิยมอินโดนีเซียและพรรคมัสยูมีถูกคว่ำบาตรในเดือนสิงหาคม พ.ศ. 2503 เพราะต่อต้านประชาธิปไตยแบบชี้นำ
 ปรัชญาของพรรค 
ปรัชญาของพรรคได้รับอิทธิพลจากลัทธิมาร์ก ต้องการให้สร้างความทันสมัย พัฒนาเศรษฐกิจ ต่อต้านการใช้ชาตินิยมแบบสุดขั้ว และต่อต้านต่างชาติ
อ้างอิง
 Cribb, R. B. & Kahin, Audrey (2004) Historical Dictionary of Indonesia (second edition), Scarecrow Press ISBN 978-0-8108-4935-8 
 Feith, Herbert (2007) The Decline of Constitutional Democracy in Indonesia  Equinox Publishing (Asia) Pte Ltd, ISBN 979-3780-45-2
 Kahin, George McTurnan (1952) Nationalism and Revolution in Indonesia Cornell University Press, ISBN 0-8014-9108-8
 Ricklefs (1982), A History of Modern Indonesia, Macmillan Southeast Asian reprint, ISBN 0-333-24380-3
 Simanjuntak, P.H.H (2003) Kabinet-Kabinet Republik Indonesia: Dari Awal Kemerdekaan Sampai Reformasi (Cabinets of the Republic of Indonesia: From the Start of Independence to the Reform Era), Penerbit Djambatan, Jakarta, ISBN 979-428-499-8
# เมกีวเลิฟซอง
Meikyū Love Song  เป็นซิงเกิลลำดับที่ 36 ของวงบอยแบนด์ญี่ปุ่น อะระชิ. 

ข้อมูลเกี่ยวกับเพลง
"Meikyū Love Song" เป็นเพลงประกอบของละครโทรทัศน์ญี่ปุ่นเรื่อง Nazotoki wa Dinner no Ato de เรื่องราวเกี่ยวกับคุณหนูผู้เป็นตำรวจกับพ่อบ้านปากร้ายแต่สืบสวนเก่ง ที่นำแสดงโดยสมาชกในวง โช ซะกุไร 

ซิงเกิลนี้สามารถขายได้ถึง 240,000 แผ่นภายในวันแรก ได้อันดับที่ 1 บนออริคอนชาร์ตรายสัปดาห์ และยังได้ครองอันดับที่ 1 ในออริคอนชาร์ตประจำเดือนพฤศจิกายน พ.ศ. 2554 ด้วยจำนวนที่ขายได้ 602,482 ชุด<ref></reไฟ>ยังไม่รู้รีดวงอาทิตเข้าหาก็ไม่รู้หรอกนะเครื่องมือหลบ"ดวงอาทิตย์"ผมมีอยู่แล้วโดดไปโดดมารู้ว่าใช้ใด้ก็คนเดิมนั่นแหละ

รายชื่อเพลง
# กูซูมา วาร์ดานี
กูซูมา วาร์ดานี  (20 กุมภาพันธ์ พ.ศ. 2507 - 12 พฤศจิกายน พ.ศ. 2566) เป็นนักธนูชาวอินโดนีเซีย ร่วมกับนูร์ฟีตรียานา ซัลมันและลีลีซ ฮันดายานี เธอได้รับรางวัลเหรียญเงินประเภททีมในโอลิมปิกใน พ.ศ. 2558 โดยนำเหรียญโอลิมปิกเหรียญแรกมาที่อินโดนีเซีย

โดยเธอยังได้รับเหรียญรางวัลหลายเหรียญในการแข่งขันประเภทบุคคลในกีฬาเอเชียตะวันออกเฉียงใต้ หลังจากเกษียณจากการแข่งขัน เธอได้เป็นหัวหน้าสำนักงานการศึกษา เยาวชน และการกีฬาแห่งจังหวัดบาหลีJangan Percaya Bocoran Kunci Jawaban UN . denpasarkota.go.id (13 April 2015)